Kortverhaal-kompetisie - Toyota US Woordfees
Toyota US Woordfees 2021
Al ons borge
Dit is tyd vir die sesde US Woordfeeskortverhaalbundel. Die eerste vyf bundels is baie goed deur skrywers en die leserspubliek ondersteun en ook gunstig deur kritici ontvang. Hierdie kortverhaalbundels sal in die komende jare dien as 'n dokument van die tydsgees waarin veral Afrikaanssprekende Suid-Afrikaners hulself tans bevind.
Du Toitskloof Wyne, 'n gewaardeerde Woordfeesvennoot, borg weer in 2021 die prysgeld van R30 000 wat aan die skrywer van die wenverhaal toegeken word. Die skrywers wat in dié bundel opgeneem word, sal elkeen R5 000 ontvang. Du Toitskloof maak ook 'n bydrae tot hierdie prysgeld en borg die bekendstellingsgeleentheid van die kortverhaalbundel, wat by die 2021 Toyota US Woordfees aangebied sal word.
Skrywers wie se verhale vir die bundel gekies word, sal by die Toyota US Woordfeesprogrambekendstelling vir 2021 bekend gemaak word. Die wenverhaal sal eers tydens die bekendstelling van die bundel, by die Toyota US Woordfees 2021, aangekondig word.
Die bundel word in 'n beperkte oplaag uitgegee wat aanvanklik slegs by die Toyota US Woordfees te koop sal wees. Indien enige eksemplare oorbly, sal dit by enkele uitgesoekte boekwinkels beskikbaar gestel word en weer op die volgende jaar se fees te koop wees.
Kompetisiereëls en riglyne vir inskrywings:
Slegs Afrikaanse kortverhale sal aanvaar word.
Die kompetisie is oop vir alle skrywers. Werknemers en familielede van Du Toitskloof Wyne en/of die Toyota US Woordfees word nie toegelaat om deel te neem nie.
Slegs een inskrywing van 1 500 tot 3 000 woorde word per skrywer aanvaar.
Verhale moet nuutgeskryf wees en nie voorheen op enige platform gepubliseer wees nie.
Kopiereg van die verhale berus by die skrywers, maar kopiereg van die bundel setel in die Toyota US Woordfees. Indien verhale wat in die bundel verskyn later ook elders gepubliseer word, moet dit geskied met skriftelike kennisgewing aan die Toyota US Woordfees sowel as volledige erkenning met publikasie.
Keuring word streng anoniem gedoen. Die skrywer se naam en kontakbesonderhede moet op die aanlyn inskrywingsvorm ingevul word, maar NIE by die verhaal ingesluit word nie. Slegs die titel moet duidelik sigbaar boaan die verhaal verskyn, ten einde anonieme keuring te verseker.
Verhale moet in MS Word-formaat aangebied word en elke bladsy moet genommer wees. Gebruik SLEGS die titel van die verhaal as titel van die dokument (file name). Let wel: Geen PDF's sal aanvaar word nie.
Indien daar enige blatante verwysing na die skrywer in die verhaal gemaak word waaruit beoordelaars sy/haar identiteit kan aflei, sal die verhaal summier gediskwalifiseer word.
Verhale sal geredigeer word voor publikasie, met goedkeuring daarvan deur die skrywer.
Hoewel die bundel die feestema as titel sal hê, hoef skrywers dit nie as tema vir die verhaal te gebruik nie. Die tema van die verhaal word geheel en al aan die skrywer oorgelaat.
Daar sal ongeveer 25 verhale vir die bundel gekies word.
Die skrywers wie se verhale in die bundel opgeneem word, sal elkeen 'n eenmalige betaling van R5 000 teen Mei 2021 ontvang, terwyl die skrywer van die wenverhaal R30 000 ontvang.
Inskrywings wat later as 16:00 op 30 September 2020 ontvang word, sal nie in aanmerking kom nie. Inskrywings sal met ontvangs erken word.
Die sluitingsdatum vir inskrywings is om 16:00 op 30 September 2020.
Navrae kan per e-pos aan feesnavrae@gmail.com gerig word. Slegs skriftelike navrae sal beantwoord word.
Ons is opgewonde oor hierdie projek en wag gretig om jou inskrywing te ontvang.
Skryf hier in
Is die verhaal vertaal?
Naam van vertaler indien van toepassing:
Verklaring van egtheid:
Hierdie verhaal is my eie, oorspronklike werk en is nog nie voorheen op enige platform gepubliseer nie.
Laai die kortverhaal in MS Word-formaat hier. LET WEL: Die titel (file name) van die MS Word-dokument moet die titel van die verhaal wees.